Allerede fra morgenstunden onsdag var aktivister fra Aalborg Fredsaktion på gaden for at hænge bannere op henholdsvis ved jernbanebroen over Kastetvej i Vestbyen og ved Limfjordsbroen. Medlemmerne af Aalborg Fredsaktion protesterer imod Danmark indsats i Afghanistan. Det sker på tiårsdagen for at Folketinget vedtog at deltage i Afghanistan. I en pressemeddelelse skriver Aalborg Fredsaktion: - Regeringen har lovet, at vi trækker os ud i 2014. Det er vigtigt at holde den fast på det løfte - og allerhelst at presse den til, at det sker tidligere. Vi skal ikke lade Afghanistan i stikken, men landets genopbygning kan og skal kun ske med ikke-militære midler. Afghanerne har brug for mad og uddannelse - ikke flere bomber. Onsdag eftermiddag klokken 17.00 fortsætter aktionen med et fakkeloptog gennem Aalborgs gader. Optoget starter fra Gammeltorv, hvor der vil være fællessang og tale ved Margrethe Koytu.

Opsummering:
Aalborg Fredsaktion protesterer mod Danmarks indsats i Afghanistan.